jkorsvik/nowiki_second_scrape_merged huggingface dataset:
Pablo Torrijos

Pablo Torrijos Navarro (født 12. mai 1992 i Castellón de la Plana i Comunitat Valenciana) er en spansk friidrettsutøver som konkurrerer i lengdehopp og tresteg. Han har sølv i tresteg fra EM i friidrett innendørs 2015 som fremste meritt, der han satte spansk rekord med 17,04 meter. 


== Idrettskarriere ==
Torrijos ble spansk ungdomsmester i tresteg i 2008, og debuterte internasjonalt ved Ungdoms-VM i friidrett 2009 i Brixen i Italia, der han ble slått ut i kvalifiseringsrunden både i tresteg (10.-plass) og lengdehopp (18.-plass). Han deltok også ved European Youth Olympic Festival i 2009, men lengden hans på 6,77 meter var bare 16. beste lengde i kvalifiseringen, så han nådde ikke finalen.I 2010 deltok han ved Gymnasiaden i Doha, der han kom på 8.-plass i tresteg, og året etter kom han på 6.-plass i tresteg ved junior-EM i friidrett 2011. Han ble også spansk juniormester innendørs i 2011. 
Han ble spansk U23-mester i tresteg innendørs i 2013, og han ble også spansk mester utendørs i samme øvelse, både i U23- og seniorklassen. Dette var hans første spanske mesterskap som senior. Ved U23-EM i friidrett 2013 i Tammerfors i Finland kom han på 8.-plass med 16,06 meter. 
I 2014 ble han spansk mester i tresteg både innendørs og utendørs. Ved innendørsmesterskapet hoppet han 16,55, som var personlig rekord og det syvende lengste spanske hoppet i historien. Ved utendørsmesterskapet satte han spansk rekord med 16,87 meter. Internasjonalt deltok han ved Lag-EM i friidrett 2014, der Spania deltok i Super League, og med 16,16 meter kom han på 6.-plass. Han deltok også ved EM i friidrett 2014, der han kom på 8.-plass med 16,56 meter. 
Torrijos ble spansk mester innendørs for andre gang i februar 2015, da han hoppet 17,03 meter, som var spansk rekord. Han deltok ved EM i friidrett innendørs 2015, der han satte spansk rekord med 17,04 meter i finalen, og kom på 2.-plass bak portugisiske Nelson Évora. I august vant han det spanske mesterskapet utendørs, med 16,61 som beste hopp. 
Ved VM i friidrett 2015 kom han på 20.-plass i kvalifiseringsrunden, og nådde ikke finalen. 


== Referanser ==


== Eksterne lenker ==
(en) Pablo Torrijos – Olympedia 
(en) Pablo Torrijos – Sports-Reference (OL-resultater – arkivert) 
(en) Pablo Torrijos – World Athletics 
(en) Pablo Torrijos – Diamond League 
(en) Profil hos European Athletics
(es) Profil hos RFEA
(es) Presentasjon hos RFEA
(en) Profil hos All-Athletics Arkivert 2. april 2015 hos Wayback Machine.
(en) Profil hos Diamond League
(es) Profil hos Los Deportes
Dan Bramble

Dan Bramble (født 14. oktober 1990) er en britisk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Dan Bramble – World Athletics 
(en) Dan Bramble – European Athletic Association 
(en) Dan Bramble – Power of 10 
(en) Dan Bramble – Diamond League
Zarck Visser

Zarck Visser (født 15. september 1989) er en sørafrikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Zarck Visser – Commonwealth Games Federation 
(en) Zarck Visser – World Athletics 
(en) Zarck Visser – Diamond League 
(en) Zarck Visser – Track and Field Statistics
Rushwahl Samaai

Rushwahl Samaai (født 25. september 1991) er en sørafrikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.
2021Rushwahl Samaai tok 22. plass for Sør-Afrika i lengdehopp under Sommer-OL 2020 i Tokyo.


== Referanser ==


== Eksterne lenker ==
(en) Rushwahl Samaai – Olympics.com 
(en) Rushwahl Samaai – Olympic.org 
(en) Rushwahl Samaai – Olympedia 
(en) Rushwahl Samaai – Sports-Reference (OL-resultater – arkivert) 
(en) Rushwahl Samaai – Commonwealth Games Federation 
(en) Rushwahl Samaai – World Athletics 
(en) Rushwahl Samaai – Diamond League 
(en) Rushwahl Samaai – Track and Field Statistics
Marquis Dendy

Marquis Dendy (født 17. november 1992) er en amerikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.
2021Marquis Dendy tok 19. plass for USA i lengdehopp under Sommer-OL 2020 i Tokyo.


== Referanser ==


== Eksterne lenker ==
(en) Marquis Dendy – Olympedia 
(en) Marquis Dendy – USAs olympiske komité 
(en) Marquis Dendy – World Athletics 
(en) Marquis Dendy – Diamond League 
(en) Marquis Dendy – USATF 
(en) Marquis Dendy – Track and Field Statistics
Maykel Massó

Maykel Demetrio Massó (født 8. mai 1999) er en cubansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Maykel Demetrio Massó – Olympics.com 
(en) Maykel Demetrio Massó – Olympic.org 
(en) Maykel Demetrio Massó – Olympedia 
(en) Maykel Demetrio Massó – Sports-Reference (OL-resultater – arkivert) 
(en) Maykel Demetrio Massó – World Athletics 
(en) Maykel Demetrio Massó – Track and Field Statistics
Fred Friday

Imoh Fred Friday (født 22. mai 1995) er en nigeriansk fotballspiller som fra den 31. desember 2022 er klubbløs.Han spilte for Lillestrøm inntil juli 2016.


== Referanser ==


== Eksterne lenker ==
(en) Fred Friday – Transfermarkt 
(en) Fred Friday – Soccerway 
(no) Fred Friday – Norges Fotballforbund 
(en) Fred Friday – FBref 
Profil hos LSK
Ahmed Fayez Al-Dosari

Ahmed Fayez Al-Dosari (født 3. juli 1985) er en saudiarabisk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Ahmed Fayez Al-Dosari – World Athletics
Higor Alves

Higor Alves (født 23. februar 1994) er en brasiliansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Higor Alves – Olympedia 
(en) Higor Alves – Sports-Reference (OL-resultater – arkivert) 
(pt) Higor Alves – Brasils olympiske komité 
(en) Higor Alves – World Athletics 
(en) Higor Alves – Track and Field Statistics
Waisale Dausoko

Waisale Dausoko (født 29. oktober 1996) er en fijiansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Waisale Dausoko – World Athletics
Alexsandro de Melo

Alexsandro Do Nascimento de Melo (født 26. februar 1995) er en brasiliansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


== Referanser ==


== Eksterne lenker ==
(en) Alexsandro de Melo – Olympedia 
(en) Alexsandro de Melo – World Athletics
Quincy Breell

Quincy Breell (født 19. april 1992) er en arubisk friidrettsutøver som konkurrerer i lengdehopp. Han deltok i VM i friidrett i 2013, 2015 og 2017, uten å kvalifisere seg til finalen. 
Han spilte basketball før han begynte med friidrett. 


== Idrettskarriere ==


=== 2011 ===
Breell deltok i CAC-mesterskapet i friidrett 2011 i Puerto Rico, der han kom på 14.-plass i lengdehopp. Han deltok også på 200 meter, der han ble slått ut i forsøksheatet med 26. beste tid, og han deltok på Arubas stafettlag på 4 x 100 meter stafett. Disse ble også slått ut i forsøksheatet.


=== 2013 ===
Den 14. juli 2013 satte han personlig rekord i lengdehopp, med 7,46 meter. Under VM i friidrett 2013 hoppet han 7,10 meter i kvalifiseringen, som var 28. beste resultat, og gikk dermed ikke fil finalerunden.  


=== 2014 ===
Under Søramerikalekene 2014 kom han på 12.-plass med 6,90 meter. I august deltok han også på Panamerikansk sportsfestival 2014 i Mexico, og kom på tidendeplass i lengdehopp. Han kom på sjuendeplass under Sentralamerikanske og karibiske leker 2014, der han hoppet 7,44 meter.


=== 2015 ===
Breell kom på åttendeplass i lengdehopp under Søramerikansk mesterskap i friidrett 2015, og fikk samme plass under Panamerikanske leker 2015. I mai satte han ny personlig rekord i lengdehopp, med 7,72 meter, i et stevne i Cartagena de Indias.Under NACAC-mesterskapet i friidrett 2015 (North American, Central American and Caribbean Championships) kom han på sjetteplass. Han representerte landet sitt under VM i friidrett 2015 i Beijing, der han ble slått ut i kvalifiseringen i lengdehopp.


=== 2016 ===
Han deltok i VM i friidrett innendørs 2016 i Portland. Der hoppet han 7,25 meter, som var personlig rekord, og endte på 13.-plass. 


=== 2017 ===
Han representerte Aruba under VM i friidrett 2017, som landets eneste utøver. Han hoppet 6,90 meter i kvalifiseringen, og gikk ikke videre til finalerunden. 


== Referanser ==


== Eksterne lenker ==
(en) Quincy Breell – eurobasket.com 
(en) Quincy Breell – World Athletics 
(en) Profil hos All-Athletics Arkivert 4. september 2017 hos Wayback Machine.
Sergej Poljanskij

Sergej Vladimirovitsj Poljanskij (Сергей Владимирович Полянский; født 29. oktober 1989) er en russisk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble nummer 8 i lengdehopp.


== Referanser ==


== Eksterne lenker ==
(en) Sergej Poljanskij – World Athletics 
(en) Sergej Poljanskij – Track and Field Statistics
Jeff Henderson

Jeff Henderson (født 19. februar 1989) er en amerikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble nummer 9 i lengdehopp.Han tok gull under Sommer-OL 2016.


== Referanser ==


== Eksterne lenker ==
(de) Jeff Henderson – Munzinger Sportsarchiv 
(en) Jeff Henderson – Olympics.com 
(en) Jeff Henderson – Olympic.org 
(en) Jeff Henderson – Olympedia 
(en) Jeff Henderson – Sports-Reference (OL-resultater – arkivert) 
(en) Jeff Henderson – USAs olympiske komité 
(en) Jeff Henderson – World Athletics 
(en) Jeff Henderson – Diamond League
Michael Hartfield

Michael Hartfield (født 29. mars 1990) er en amerikansk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble nummer 9 i lengdehopp.


== Referanser ==


== Eksterne lenker ==
(en) Michael Hartfield – Olympedia 
(en) Michael Hartfield – Sports-Reference (OL-resultater – arkivert) 
(en) Michael Hartfield – USAs olympiske komité 
(en) Michael Hartfield – World Athletics 
(en) Michael Hartfield – Diamond League 
(en) Michael Hartfield – Track and Field Statistics
Liadalsnipa

Liadalsnipa er et fjell i Ørsta på Sunnmøre i Møre og Romsdal. Det har en høyde på 924 meter over havet. Fjellet ligger like ved bygda Liadal ved Ørstafjorden. Begge de vanligste rutene til toppen starter på garden Halse i Liadal. Det krever noe klatring for å komme til topps.
I 1940 ble det satt opp en vindfløy på toppen av Liadalsnipa. En 7 meter lang metallpil ble montert på toppen av en 6 meter høy stake. Den totale vekten var omtrent 500 kg. 
I Norsk Landboeblad (red. Sivert Aarflot), nr 26 fra 1810, er der en artikkel der det blant annet er vist et kart over Ørstafjorden og en tegning av Liadalsnipa sett fra Hovdebygda. Som bildet nederst til høyre viser, blir fjellet her kallet «Saalmunds-Nasa» eller «de Gamles Birkjin».
Fra andre kilder er det også kjent at ute fra øyene på Sunnmøre, der dette fjellet var, og fremdeles er, et viktig méd og landemerke, ble det før i tiden kallet «Salmundnosa».


== Referanser ==


== Kilder ==
Helge Standal, Jon Hagen, Gunnar Wangen: Fotturar på Sunnmøre. Iris Forlag 2000.


== Eksterne lenker ==
Rutebeskrivelse Fotturar på Sunnmøre - iriss.no Arkivert 6. april 2016 hos Wayback Machine.
Baggensfjärden

Baggensfjärden er en fjord i Stockholms indre skjærgård mellom Boo, Ingarö og Saltsjöbaden. 
En svensk styrke stoppet i 1719 under store nordiske krig et russisk plyndringsforsøk under russerherjingene mot Stockholm ved  Baggensstäket (se slaget ved Stäket). Fjorden er omsunget av Evert Taube i sangen «Morgonsång på Baggensfjärden».


== Eksterne lenker ==
(en) Baggensfjärden – kategori av bilder, video eller lyd på Commons
Abra Havn

Abra Havn er et hotell i sjørøverstil ved Kristiansand Dyrepark. Hotellet åpnet i 2012. Det er bygd som en landsby med 171 enheter (leiligheter) med totalt 750 sengeplasser. Leilighetene har navn som Kaptein Sabeltanns suite, Langemanns hus, Skalkens rottesmug og også helt vanlige pirathus. Leillighetene er tilrettelagt for selvhushold med kjøleskap, kokeplate og mikro. Hotellet er åpent fra mars til oktober.
I en kåring fra TripAdvisor for 2016 ble hotellet rangert på 12.-plass blant norske hoteller.


== Referanser ==


== Eksterne lenker ==
Om Abra Havn
Korporal 1. klasse

Korporal 1. klasse er en grad i det norske Forsvaret.
Graden ble innført i Norge på OR-4 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarer konstabel 1. klasse i Sjøforsvaret. 

		


== Korporal 1. klasse (OR-4) i ulike land ==

		
		
		
		
		
		
		
		


== Se også ==
Militære grader i Norge


== Referanser ==
Konstabel 1. klasse

Konstabel 1. klasse er en grad i det norske Sjøforsvaret.

Konstabel 1. klasse ble innført i Norge på OR-4 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer korporal 1. klasse i Hæren og Luftforsvaret.


== Konstabel 1. klasse (OR-4) i ulike NATO-land ==
Konstabel 1. klasse brukes i en rekke andre NATO-land. 

Canada: Leading Seaman
Danmark: Korporal
Frankrike: Quartier-maître de 1ère classe
Nederland: Korporaal
Tyskland: Oberstabsgefreiter
Storbritannia: Leading Rate
USA: Petty Officer Third Class


== Se også ==
Militære grader i Norge


== Referanser ==
Visekorporal 1. klasse

Visekorporal 1. klasse er en grad i det norske Forsvaret.

 
Visekorporal 1. klasse blir innført i Norge på OR-3 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarer visekonstabel 1. klasse i Sjøforsvaret. 


== Visekorporal 1. klasse (OR-3) i ulike land ==
Canada: Private
Danmark: Overkonstabel af 1. grad
Finland: Korpral
Nederland: Korporaal
Sverige: Vicekorpral
Tyskland: Hauptgefreiter / Obergefreiter
Storbritannia: Lance Corporal
USA: Private First Class


== Se også ==
Militære grader i Norge


== Referanser ==
Visekonstabel 1. klasse

Ledende visekonstabel er en grad i det norske Sjøforsvaret.

Ledende visekonstabel blir innført i Norge på OR-3 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer visekorporal 1. klasse i Hæren og Luftforsvaret.


== Ledende visekonstabel (OR-3) i ulike NATO-land ==
Ledende visekonstabel brukes i en rekke andre NATO-land. 

Canada: Able Seaman
Danmark: Marinespecialist
Nederland: Korporaal
Tyskland: Hauptgefreiter / Obergefreiter
Storbritannia: Ingen tilsvarende grad
USA: Seaman


== Se også ==
Militære grader i Norge


== Referanser ==
Åndervatnet

Åndervatnet er en innsjø i Senja kommune, sør på øya Senja i Troms og Finnmark fylke. Den ligger øverst i Ånderdalen, og sentralt i Ånderdalen nasjonalpark, omtrent midt mellom Sifjorden i vest og Tranøybotn i øst. Åndervatnet har utløp mot sørøst til Ånderelva, og den viktigste tilløpselva er Kaperelva fra nord. Mindre tilløp kommer også fra vest og sør.


== Referanser ==
Swiftteleskopet

Swift Gamma-Ray Burst Mission, eller Swift, er et romteleskop skutt opp i bane 20. november 2004, kl. 17:16:00 UTC med en Delta II 7320-10C. Oppdraget ledes av Principal Investigator dr. Neil Gehrels ved NASA Goddard Space Flight Center. Oppdraget ble utviklet i samarbeid mellom Goddard og et internasjonalt konsortium bestående av USA, Storbritannia og Italia. Oppdraget er en del av NASAs Medium Explorer Program (MIDEX) og styres i fra Pennsylvania State University.
Swift opererer i flere bølgelengder og er et romteleskop dedikert for utforskning av gammaglimt (GRB). To av oppdragets mål er å fastsette hva som forårsaker gammaglimtene, samt å gi økt kunnskap om det unge universet, siden glimtene synes å komme fra avstander på milliontalls eller milliarder av lysår unna, og dermed fra det unge kosmos. I oktober 2013 hadde Swift oppdaget mer enn 800 glimt. 29. april 2009 ble det til da fjerneste glimtet oppdaget, hele 13 140 000 Mly (4 030 000 Mpc) unna, noe som innebærer at det kommer fra en tid bare 250 millioner år etter Big Bang.


== Instrumenter ==

Swifts tre instrumenter jobber sammen om å observere gammaglimter og deres etterglød i gamma-, røntgen-, ultrafiolett og de synlige elektromagnetiske bølgelengdebandene:

Detektorteleskop (BAT) som registrerer glimt og innen 15 sekunder beregner deres koordinater på himmelen.
Røntgenteleskop (XRT) som kan ta bilder og utføre spektroskopi på glimtenes etterglød.
Ultrafiolett/optisk teleskop (UVOT)


== Eksterne lenker ==
(en) Offisielt nettsted 
(en) Swift Gamma-Ray Burst Mission – kategori av bilder, video eller lyd på Commons 
NASA:s Swiftside på GSFC
Britisk Swiftside
Swift Mission Director's Status Report Log
Sonoma State University Swift website
Penn State Swift Mission Operations Center site
Hamar kommunestyre 2015–2019

Hamar kommunestyre 2015-2019 ble valgt 14. september 2015.


== Valgresultatet i 2015 ==


== Kommunestyret i Hamar ==

Hamar Arbeiderparti
Morten Aspeli (meldte seg ut av partiet i løpet av perioden)
Grete Solli
Ida Bøhmer
Thomas Langeland Jørgensen
Per Myrvang
Geir Ove Ovesen
Helge Storhaug Ryen
Osman Kawkabishad
Nora Lundanes Mageli
Jan Ingar Wibe
Finn Arne Eriksrud
Toril Merete Nysæter
Magne Mathiassen
Ingunn Børresen
By- og bygdelista
Einar Busterud
Inga Borud
Tor Inge Martinsen
Helge Hafsahl Karset
Adrian Johannes Lorentsson
Mona Kjos
Jostein Busterud
Vigdis Stensby
Tittin Wold
Mona Østvang
Jørgen Andreas Rogn
Hamar Fremskrittsparti
Erling Behrens
Hamar Høyre
Knut Børre Fangberget
Jane Meyer
Michael Oreld
Gro Elisabeth Bråten
Tor Skraastad
Hamar Kristelig folkeparti
Geir Lorents Byberg
Hamar Miljøpartiet De Grønne
Katrine Aalstad
Maria Skalleberg
Hamar Pensjonistparti
Borgny Irene Nygaard
Hamar Senterparti
Ivar Skramstad
Hamar Sosialistisk Venstreparti
Tom Sagen
Hamar Venstre
Stig Vaagan
Anne Live Giset  (meldte seg ut av partiet i løpet av perioden)


== Formannskapet i Hamar ==
Ikke bestemt ennå.


== Se også ==
Politikk i Hamar
Hamar kommunestyre 2003–2007
Hamar kommunestyre 2007–2011
Hamar kommunestyre 2011–2015


== Referanser ==


== Eksterne lenker ==
Disse skal sitte i kommunestyret. Liste over valgte representanter med endelig listeplassering i sitt parti. hamar-kommune.no
Ole Martin Aune Nilsen

Ole Martin Aune Nilsen (født 23. juni 1978 i Trondheim) er en norsk skuespiller.
Han er utdannet ved London Academy of Music and Dramatic Art , Romerike Folkehøgskole og mellomfag drama/teater ved NTNU.
Aune Nilsen debuterte på Trøndelag Teater i stykket Les Misérables i 2006. Senere har han spilt i stykker som Johan Bojers Den siste viking, og i musikalen Cabaret. Han er også medvirket i TV-serien Himmelblå, som Gaute.
Fra sommeren 2015 spiller han rollen som Langemann i Kaptein Sabeltanns Verden.


== Eksterne lenker ==
(en) Ole Martin Aune Nilsen på Internet Movie Database 
(en) Ole Martin Aune Nilsen hos The Movie Database 
(no) Ole Martin Aune Nilsen Trøndelag Teater
GALEX

Galaxy Evolution Explorer (GALEX) er et amerikansk romteleskop for ultrafiolett astronomi, sendt opp 28. april 2003. I februar 2011 ble NASAs finansielle støtte opphevet og romteleskopet ble tatt ut av bruk 28. juni 2013. Det er beregnet at teleskopet vil befinne seg i bane i ytterligere 65 år før det går inn i jordens atmosfære.


== Referanser ==


== Eksterne lenker ==
Offisielt nettsted 
(en) GALEX – kategori av bilder, video eller lyd på Commons
Ånderelva

Ånderelva er ei elv i Senja kommune, sør på øya Senja i Troms og Finnmark fylke. Den har utspring fra Åndervatnet, midt inne i Ånderdalen nasjonalpark, og renner i sørøstlig retning til munningen i Tranøybotn. Den er 8,2 kilometer lang, og med unntak av den siste kilometeren før munningen ligger hele elva innenfor nasjonalparken. Vassdraget ble vernet mot kraftutbygging i Verneplan I for vassdrag i 1973 for å utfylle vernet av nasjonalparken.Elva har sine øverste kilder på sørhellingen av Kaperfjellet, helt nord i nasjonalparken. Her har Kaperelva, Ånderelvas hovedtilløp, sitt utspring. Den renner via Kapervatnet ned til Åndervatnet. Selve Ånderelva starter fra Floan, i sørøstenden av Åndervatnet. Den renner gjennom den vide Ånderdalen vekselvis i stryk og roligere partier, omkranset av skog og myrer. Skogen består i den nedre delen av furuskog som på fuktige steder er oppblandet med bjørk, or og osp. Over 100 moh tar bjørkeskogen over.Fylkesvei 860 krysser elva ved utløpet.


== Referanser ==
2MASS

Two Micron All-Sky Survey (2MASS) var en undersøkelse av hele himmelen i tre infrarøde bølgeband rundt 2 mikrometer (μm): J (1.25 μm), H (1.65 μm), og Ks (2.17 μm). Observasjonene for undersøkelsene ble tatt mellom 1997 og 2001, ved Mt. Hopkins i Arizona for den nordlige halvkule og Cerro Tololo Inter-American Observatory i Chile for den sørlige halvkule.


== Referanser ==


== Eksterne lenker ==

2MASS at IPAC
2MASS at UMass
2MASS Atlas Image Gallery: Miscellaneous Objects
Low-Mass Stars and Brown Dwarfs in 2MASS
Kaperelva (Ånderdalen i Tranøy)

Kaperelva er ei elv i Senja kommune, på øya Senja i Troms og Finnmark fylke. Den har utspring fra sørhellingen av Kaperfjellet, helt nord i Ånderdalen nasjonalpark. Herfra renner den mot sør gjennom flere små vatn ned til vestenden av Kapervatnet. Fra østenden av vatnet fortsetter elva mot sør, og renner i fosser og stryk gjennom et trangt elvegjel ned til Åndervatnet. Fra Åndervatnet fortsetter Ånderelva videre mot sørøst. Kaperelva er 8,5 kilometer lang, hvorav strekningen nedenfor Kapervatnet utgjør 2,1 kilometer.Hele elva ligger innenfor nasjonalparken. Ånderdalsvassdraget ble i tillegg vernet mot kraftutbygging i Verneplan I for vassdrag i 1973, for å utfylle vernet av nasjonalparken. Kaperelvas nedbørfelt er så godt som fritt for menneskelige inngrep.


== Referanser ==
Aksel V. Johannesens første regjering

Aksel V. Johannesens første regjering var Færøyenes regjering fra 15. september 2015 til 16. september 2019. Regjeringen utgikk fra Javnaðarflokkurin, Tjóðveldi og Framsókn, ledet av statsminister Aksel V. Johannesen fra Javnaðarflokkurin.


== Referanser ==
Kaperelva (Kaperdalen i Tranøy)

Kaperelva er ei elv i Senja kommune på øya Senja i Troms og Finnmark fylke. Den har utspring fra Bumannsvatnet på østsida av Kaperskaret. Herfra renner den mot sørøst gjennom Kaperdalen og passerer gjennom flere mindre innsjøer, hvorav Kapervatnet er det største. Nedenfor Kapervatnet danner elva Kaperfossen, og snur mot øst. Rundt to kilometer vest-sørvest for Svanelvmoen renner den sammen med Svanelva, som kommer inn fra nord, og danner Lakselva.
Lakselvvassdraget ble vernet mot kraftutbygging i Verneplan II for vassdrag i 1980.Fylkesvei 232 går parallelt med elva. Ellers er det få tekniske inngrep i vassdraget.


== Referanser ==
Bueskyting under Asialekene 1990

Bueskyting under Asialekene 1990. Bueskyting var en av sportene under de ellevte Asialekene som ble arrangert i Beijing i Kina. Det var fjerde gangen som bueskyting var med på programmet i Asialekene. Bueskytingturneringene ble avviklet i perioden 1. til 6. oktober 1990. Det var i alt fire konkurranser, individuelt og lagkonkurranse for menn og for damer. Sør-Korea ble beste nasjon de vant alle fire gullmedaljene.


== Medaljer ==


== Eksterne lenker ==
Página de los Juegos Asiáticos de 1990